25.6.2014 Euroopa Liidu Teataja L 184/49 KOMISJONI RAKENDUSOTSUS, 24. juuni 2014, millega moodustatakse Kesk-Euroopa teadusuuringute infrastruktuuri konsortsium (CERIC-ERIC) (2014/392|EL) EUROOPA KOMISJON, võttes arvesse Euroopa Liidu toimimise lepingut, võttes arvesse nõukogu 25. juuni 2009. aasta määrust (EÜ) nr 723/2009 Euroopa teadusuuringute infrastruktuuri konsortsiumi (ERIC) käsitleva ühenduse õigusliku raamistiku kohta, (') eriti selle artikli 6 lõike 1 punkti a, ning arvestades järgmist: (1) Tšehhi Vabariik, Itaalia Vabariik, Austria Vabariik, Rumeenia, Serbia Vabariik ja Sloveenia Vabariik esitasid komis- jonile taotluse moodustada Kesk-Euroopa teadusuuringute infrastruktuuri konsortsium Euroopa teadusuuringute infrastruktuuri konsortsiumina (edaspidi ,CERIC-ERIC”). (2) Tšehhi Vabariik, Austria Vabariik, Rumeenia, Serbia Vabariik ja Sloveenia Vabariik valisid CERIC-ERICu vastuvõt- vaks liikmesriigiks Itaalia Vabariigi. (3) Iga CERIC-ERICu liige peaks andma mitterahalise panuse ühe partnerlusrajatise käitamise, kättesaadavaks tegemise ja pideva täiustamise kaudu; investeeringute koguväärtus peaks olema enam kui 100 miljonit eurot ning iga- aastased tegevuse kogukulud enam kui 10 miljonit eurot. (4) Itaalia Vabariik on teinud vastuvõtva riigi sissemakse, mille suurus on 5,5 miljonit eurot, CERIC-ERICu integree- ritud tegevuse alustamiseks ja tugevdamiseks; Itaalia Vabariik kaalub täiendavate sissemaksete tegemist CERIC-ERICu integreerituse ja tegevuse täiustamiseks ja tugevdamiseks, muu hulgas koolituse, tehnosiirde ja teabevahetuse valdkonnas. (5) — Liikmete valdkondadevahelise analüütilise, sünteesi- ja proovi ettevalmistamise suutlikkuse integreerimise kaudu ainulaadse teadusuuringute jagatud infrastruktuuri raames peaks CERIC-ERIC kaasa aitama Euroopa teadusruumi arengule. (6) Käesoleva otsusega ette nähtud meetmed on kooskõlas määruse (EÜ) nr 723/2009 artikli 20 kohaselt asutatud komitee arvamusega, ON VASTU VÕTNUD KÄESOLEVA OTSUSE: Artikkel 1 1. Käesolevaga asutatakse Kesk-Euroopa teadusuuringute infrastruktuuri konsortsium Euroopa teadusuuringute infras- truktuuri konsortsiumina (CERIC-ERIC). 2. CERIC-ERICu põhikiri on sätestatud lisas. Kõnealust põhikirja ajakohastatakse ja see tehakse üldsusele kättesaada- vaks CERIC-ERICu veebisaidil ja põhikirjajärgses asukohas. 3. > Konsortsiumi CERIC-ERIC põhikirja olulised osad, mille muutmise peab määruse (EÜ) nr 723/2009 artikli 11 lõike 1 kohaselt heaks kiitma komisjon, on sätestatud põhikirja artiklites 1, 5, 8, 9, 18, 19, 21, 24, 26 ja 27. (!) ELTL 206, 8.8.2009, k 1.